Cum fac o lucrare stiintifica?

De obicei lucrarea stiintifica se face cu ajutorul unui indrumator stiintific – pot fi si mai multi (exemplu: medici, cadre didactice de la facultate). Acesta poate oferi o ghidare pe parcursul tuturor pasilor realizarii lucrarii stiintifice, mai ales la prima lucrare realizata, cand se presupune ca nu ne bucuram de o experienta suficienta. Acest indrumator poate oferi surse de informare, metode de realizare a lucrarii in functie de tipul ales si mai ales cand lucrarea prezinta rezultatele unui proces de cercetare. Bineinteles, lucrarea poate fi facuta si fara un asemenea indrumator, in functie de pregatirea, posibilitatile si alegerea celui care face lucrarea. 


De asemenea, la o lucrare stiintifica poate lucra o persoana sau un grup (2 sau mai multi), in functie de complexitatea subiectului, numarul sarcinilor, presiunea timpului si, evident, alegerea fiecaruia.


Primul pas in elaborarea unei lucrari stiintifice este alegerea unui domeniu/subiect de interes, in functie de experiente anterioare, cunostinte practice deja acumulate, dorinta de marire a volumului de informatii si/sau aprofundare, actualizarea cunostintelor etc.


Pasul al doilea este documentarea stiintifica in legatura cu domeniul/subiectul de interes. Aveti la dispozitie diverse posibilitati de documentare:

1.carti (tiparite sau in format electronic): manuale, tratate, monografii, dictionare, atlase;
2.periodice: generale, specializate, supraspecializate;
3.site-uri de profil.

Deoarece sursa de informatii este extrem de larga si variata, e nevoie de selectarea documentelor gasite. Aceasta selectare se poate face: in cazul cartilor printr-o lectura cuprinsului, urmand aprofundarea capitolelor de interes; in cazul articolelor biomedicale, printr-o lectura rapida a titlului si rezumatului – daca documentul corespunde domeniului de interes se poate face o lectura completa. Eventual se pot face copii electronice sau fotocopii pentru articolele de interes crescut, pentru a putea fi consultate ulterior.

Cautarea pe internet se poate face dupa: cuvinte cheie (ex: Medline), autori, reviste, carti, edituri, institutii de invatamant superior, site-ul specializate (ex: Pub Med).

Redactarea lucrarii. Este foarte important ca lucrarea sa aiba o enuntare clara, riguroasa (nu trebuie ghidata dupa tehnici artistice, ci stiintifice) pentru a fi perceputa adecvat de cei interesati. De aceea este nevoie de alegerea celei mai adecvate formulari, o exprimare simpla si clara, o forma concisa, utilizarea corecta a limbii in care este scrisa. Stilul de redactare a lucrarii trebuie sa fie precis, clar (evitarea ambiguitatilor, alegerea corecta a vocabularului), concis (evitarea pleonasmelor, repetitiilor).

Regulile de baza in alcatuirea unei lucrari stiintifice impun un anumit mod de organizare – pe sectiuni:


1. Titlu: trebuie sa fie atractiv, cu maxim de concizie si precizie (10-15 cuvinte), cuvinte cheie.

2. Autori

- numarul e variabil (unic autor; prim autor si coautori);
- cand sunt mai multi, ordinea indica gradul de contributie la lucrare;
- primul autor: a redactat si/sau dirijat studiul, a realizat esenta studiului.

3. Introducere

- contureaza o serie de idei asupra subiectului abordat (pentru actualizarea cunostintelor, intelegerea fondului);
- indica scopul pentru care a fost realizata lucrarea, pentru a trezi interesul.

4. Material si metoda

Indica, prin date precise:

- materialul studiat (ex: populatia, esantionul, bolnavii, animale de experienta, suse celulare) – descriere a acestora;
- elemente testate (actiunea unui medicament, rezultatele unei interventii chirurgicale, valoarea unui tip de investigatie, modificarea constantelor intr-un model experimental etc);
- criterii de evaluare (detaliate).

5. Rezultate: 
- finalizarea studiului, prezentarea informatiilor (numerice) obtinute – in ordine cronologica; 

- contine figuri, tabele (pentru maxim de informatii in minim de spatiu, exprimare clara a elementelor dificil de redactat si citit);
- poate contine ilustratii (radiografii, preparate microscopice, EKG, EEG etc).

6. Discutii: 
- interpretarea studiului (cercetarii), comentarii personale;
- precizeaza daca scopul studiului a fost atins sau nu;
- judeca calitatea si validitatea rezultatelor;
- compara rezultatele personale cu cele ale altor autori;
- concluzie finala (nu e obligatorie).

7. Rezumat (abstract)
- pentru a participa la un congres organizatorii cer de obicei rezumatul lucrarii, pe baza caruia se face selectia lucrarilor celor care aplica (acesta va fi inserat la inceputul articolului/lucrarii in extenso);
- are o serie de caracteristici specifice tipului de lucrare;
- prezinta continutul general, esenta informatiilor lucrarii, intr-un mod condensate;
- include o serie de cuvinte cheie;
- prezentarea metodelor, sinteza rezultatelor, concluzii enuntiative.

8. Multumiri

- persoanelor care au contribuit la realizarea studiului (nu din randul autorilor) (ex: support financiar).

9. Referinte bibliografice

- trimiterea la documentele utilizate pentru justificarea datelor prezentate;
- numarul mare de referinte nu reflecta mereu efortul sau cunostintele, ci, deseori, absenta spiritului critic (alegerea corecta a surselor celor mai bune, complete, informative etc);
- pot fi inserate si pe parcursul lucrarii.

Expunerea orala a lucrarii. 
Planul de prezentare trebuie sa fie asemanator cu cel al lucrarii scrise. Timpul este de obicei limita (7-15 minute) – necesita concentrarea pe cateva idei fundamentale, nu prezentarea tuturor ideilor intr-o maniera accelerata. Frecvent la congresele studentesti din tara modalitatile de prezentare orala sunt: prezentarea powerpoint si posterul.
Este foarte importanta tinuta celui care prezinta, siguranta, maniera in care expune si raspunsurile pe care le da la intrebariule adresate de catre comisia de evaluare a lucrarilor (in general, orice lucrare buna ar trebui sa fie urmata de intrebari din partea publicului sau a comisiei).

